Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: Az adatvédelmi biztos szolgálati titokkörökkel kapcsolatos véleményezési jogköre a személyes adatok védelmérõl és a közérdekû adatok nyilvánosságáról szóló 1992. évi LXIII. törvény (Avtv.) 25. §-ának (1) bekezdésével összhangban az államtitokról és a szolgálati titokról szóló 1995. évi LXV. törvény (Ttv.) 6. §-án alapul. A közleménnyel
Paragraph Index: 192

2006. december 31-rõl 2007. december 31-re halasztja. A SIS II rendszernek biztosítania kell (a) a határellenõrzésért, (b) az országon belüli egyéb rendõrségi és vámellenõrzések végrehajtásáért és összehangolásáért, (c) a vízumok és tartózkodási engedélyek kiadásáért, valamint a külföldiekkel kapcsolatos igazgatási ügyekért, felelõs hatóságok számára, hogy automatizált lekérdezési eljárás révén hozzáférjenek a személyekre, jármûvekre és tárgyakra vonatkozó figyelmeztetõ jelzésekhez. A SIS két külön részbõl áll: az egyiket a központi rendszer (C.SIS) alkotja, a másikat a nemzeti rendszerek (N.SIS) összessége (országonként egy rendszer). A SIS azon elv alapján mûködik, hogy a nemzeti rendszerek egymás között nem tudják közvetlenül kicserélni a számítógépes adatokat, csak a központi rendszeren keresztül. Találat esetén a kiegészítõ adatokat viszont két- és többoldalú alapon egymás között kell kicserélni. Magyarország is tagja a SIS II rendszert alkalmazni kívánó országoknak, így a rendszerre vonatkozó elõírásokat, eljárásokat alkalmaznia kell. Magyarország teljes jogú schengeni tagságának elõkészítéseként ez év márciusában az Európai Unió tagállamainak szakértõibõl álló értékelõ bizottság látogatott el az adatvédelmi biztos hivatalába. A jelenleg hatályos schengeni joganyag és a kidolgozás alatt álló SIS II létrehozására, mûködtetésére és használatára vonatkozó javaslatok egyaránt rendelkeznek arról, hogy a részes felek a Schengeni Információs Rendszer nemzeti része (N. SIS) adatállományának független felügyeletéért felelõs ellenõrzõ hatóságot jelölnek ki. Magyarországon a Schengeni Információs Rendszer adatvédelmi ellenõrzéséért az adatvédelmi biztos lesz a felelõs. Az értékelõ bizottság látogatását megelõzõen egy kérdõívet kellett kitölteni, mely a szakértõk felkészülését segítette. A szakértõk látogatásuk során azt vizsgálták, hogy megvan-e az a szükséges jogszabályi felhatalmazás, amely alapján az adatvédelmi biztos ellenõrizheti az N.SIS adatállományát. Vizsgálták továbbá, hogy az adatvédelmi biztos rendelkezik-e a vizsgálatok elvégzéséhez szükséges megfelelõ személyi és pénzügyi erõforrással, továbbá, hogy megvan-e az a kellõ szakmai és gyakorlati tapasztalat, amely a schengeni ellenõrzések elvégzéséhez nélkülözhetetlen. A szakértõk jelentésükben megállapították, hogy Magyarország adatvédelmi szempontból megfelel a schengeni térséghez történõ csatlakozáshoz szükséges kritériumoknak, ugyanakkor a jelentésben néhány ajánlást is megfogalmaztak. A látogatás során az értékelõ bizottságot nem sikerült meggyõzni afelõl, hogy az adatvédelmi biztos hatásköre ki fog terjedni a schengeni rendszerre is. Annak ellenére, hogy többször felhívtuk a szakértõk figyelmét arra, hogy az Avtv. 2007/67/II. szám hatálya a Magyar Köztársaság területén folytatott minden olyan adatkezelésre és adatfeldolgozásra kiterjed, amely természetes személy adataira vonatkozik, nem sikerült a szakértõk kétségeit eloszlatni. Jelentésükben annak a reményüknek adnak hangot, hogy „az adatvédelmi biztos hatásköre – összehasonlítva a jelenlegi jogosultságaival – a SIS és a SIRENE vonatkozásában nem fog csökkeni”. Javasolták, hogy a rendõrségnél létrehozott SIRENE irodánál az adatvédelmi biztos legkésõbb a schengeni rendszer bevezetése elõtt végezzen helyszíni ellenõrzést. A szakértõk szorgalmazták, hogy az adatvédelmi biztos kapjon tájékoztatást a Külügyminisztériumnál a vízumkérdésre vonatkozó munkáról. Továbbá üdvözölték az adatvédelmi biztos azon ígéretét, miszerint a schengeni felkészülés keretében a biztos felkeresi és ellenõrzi azokat a magyar konzulátusokat, amelyek a legtöbb vízumot adják ki. A szakértõk példaértékûnek találták ezt a kezdeményezést. Az érintettek tájékoztatása érdekében emellett ismeretterjesztõ kampány megszervezését javasolták. Mindezeknek az új feladatoknak az elvégzésére megfelelõ költségvetési forrás biztosítását kérik az Európai Unió szakértõi. Októberben a Tanács illetékes munkacsoportjának megküldött úgynevezett nyomon követési jelentésben (follow-up report) adtunk számot arról, hogy a jelentésben megfogalmazott ajánlások közül mit sikerült idõközben megvalósítani. Munkatársaim rendszeres munkakapcsolatban állnak a SIRENE iroda munkatársaival, szakmai tanácsokkal segítik az adatvédelmi vonatkozású kérdések megválaszolását. Beszámoltunk a magyar konzulátusok adatvédelmi ellenõrzésérõl is. Májusban a kijevi, szeptemberben az ungvári és beregszászi, októberben a belgrádi és szabadkai konzulátuson ellenõriztem a vízumkiadás során az adatvédelem gyakorlatát. Hivatalunk a SIS II rendszer jelenlegi kialakítási fázisában a személyes adatok kezelésével összefüggõ feladatok hazai megvalósítási módjának elõkészítését folyamatosan figyelemmel kíséri, az alkalmazók részérõl a feladatok megoldása során felmerült kérdések megválaszolásában szakértõi segítséget nyújt. Teszi ezt annak keretében, hogy az adatvédelmi biztos és az országos rendõrfõkapitány személyes találkozóján a rendõrség részérõl erre vonatkozóan határozott igény merült fel. Ez az iroda számára azért jelent új feladatot, mert a SIS II hazai bevezetésével összefüggésben 2003-ban a Belügyminisztérium keretén belül elkezdett elõkészítõ munkálatok kezdeti fázisában az adatvédelmi biztos jogosítványa nem terjedt ki a tevékenység felügyeletére. A SIS II jogi és technikai feltételeinek hazai megteremtésében tevékenykedõ munkacsoport tagjai vettek részt a hazai és a külföldön tartott egyeztetõ tárgyalásokon. A munkák során az idõ elõrehaladtával egyre inkább kiütköztek az egyes területeken tapasztalható rendezetlen viszonyokból adódó problémák. Az egyes tagországok a SIS II központi rendszerében elhelyezik az úgynevezett „figyelmeztetõ jelzés”-t, ez a SIS II-be bevitt adatok halmaza, amely a hatáskörrel rendelkezõ hatóságok számára lehetõvé teszi, hogy egy meghozandó egyedi intézkedésre tekintettel egy személyt vagy tárgyat azonosítsanak. Azonosítás estén a nemzeti hatóság által bevitt „kiegészítõ adat” által tartalmazott információt veszik figyelembe, mely adat arra szolgál, hogy a figyelmeztetõ jelzést milyen okból helyezte el az adott ország hatósága a központi rendszerbe. Ezek az adatok minden ország rendelkezésére állnak, és a tagországok csak a központi rendszeren keresztül érhetik el azokat. Amelyik ország hatóságainál a „figyelmeztetõ jelzés” alapján a rendszer találatot jelez, ott a hatóságnak kötelessége a jelzés alapján intézkedni. A szükséges intézkedést a „kiegészítõ információ” tartalmazza, melyet a „figyelmeztetõ jelzés”-t a rendszerbe bevivõ ország tárol, és közvetlen úton cserél ki annak a tagállamnak a hatóságával, ahol a találat volt. A fentiek alapján látható, hogy a rendszer információáramlása két úton megy végbe, egyrészt a központi rendszeren keresztül, így a szükséges információk a tagállamok hatóságai számára közvetlenül elérhetõk, másrészt adott ország hatóságai között közvetlenül, ahol erre szükség van. Ez a megoldás az adott tagállamon belül szervezet meglétét írja elõ, egyrészt az adatok pontosságáért, azok elhelyezésének jogosságáért és naprakészségéért felelõs szervezetet, másrészt a technikai hátteret biztosító számítógépes szolgálatot. Az elõbbi szervezetet az adott ország SIRENE Irodája képezi, mely Magyarországon az ORFK NEBEK keretében mûködik. Ez az egység a EU által elfogadott SIRENE kézikönyv elõírása alapján az egyedüli kapcsolattartó pont az adott tagállamban. A technikai hátteret biztosító számítógépes szolgáltatást Magyarországon egy korábbi döntés értelmében a Központi Hivatal nyújtja, mely hivatal korábban a Belügyminisztériumhoz tartozott. Az iroda munkatársai folyamatosan figyelemmel kísérik a schengeni csatlakozás feltételeinek teljesülését, és rendszeresen konzultálnak az ORFK munkatársaival az adatkezelésre vonatkozó rendeletek érvényesülése érdekében. A rendszer mûködésének kezdete után ellenõrizni fogják az elõírások betartását a napi gyakorlat során. Az iroda készen áll arra, hogy Magyarország schengeni térséghez történõ csatlakozásától kezdõdõen ellenõrizze a SIS nemzeti részét. Reményeink szerint a belsõ határokon az ellenõrzés megszüntetésére vonatkozó politikai döntés nem várat magára sokáig, és talán a portugál javaslatot (SISone4all) elfogadva már 2007 végén ellenõrzés nélkül léphetjük át a határt. 2007/67/II. szám A magyar konzulátusok vízumkiadásának adatvédelmi ellenõrzése

Source: https://magyarkozlony.hu/hivatalos-lapok/9e5c05577bb687f2de35a44752486927140957ca/dokumentumok/c40d4842ccc8f70c437bbd73c84a4535b81048a5/letoltes